  Анжелика Тихонова корреспондент Удмуртиын кык кылын вераськись пиналъёс понна «Билингва» центр ужзэ азьланьтоз. Нырысетӥ пумиськонэз 20-тӥ куарусёнэ ортчоз. Со сярысь центрлэн «ВКонтакте» мерлыко вотэсысь огиназ ивортӥзы. Пумиськонэ люкаськемъёс шудозы, кырӟалозы, вераськозы, киужен вырозы. Озьы ик мылкыд карисьёс логопед но психолог доры вазиськыны быгатозы. Пумиськонлэн радлыкез: 11 часысен 12 часозь – 1,5 – 3,5 аресъем пиналъёс; 12 часысен 13 час 30 минутозь – 4-6 аресъем пиналъёс; 13 часысен 14 час 15 минутозь – 7-10 аресъем пиналъёс. Ужрадэ пыриськон понна «Билингва» центрлэн «ВКонтакте» мерлыко вотэсысь  пырыса, комментарийёс пыр гожтӥськыны кулэ. Интыос ӧжыт. Пумиськон Кузебай Герд нимо гимназиын (Ижкар, Петров нимо урам, 19) ортчоз. Тегъёс: Дышетон Ижкар Удмуртия пиналъёс удмуртъёс  